CELEX: 32018D1885
Language: hr
Date: 2018-11-30 00:00:00
Title: Provedbena odluka Komisije (EU, Euratom) 2018/1885 оd 30. studenoga 2018. o izmjeni Odluke 96/566/Euratom, EZ o odobrenju Finskoj da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene (priopćeno pod brojem dokumenta C(2018) 7840)

4.12.2018   
               
               
                  HR
               
               
                  Službeni list Europske unije
               
               
                  L 308/43
               
            
         PROVEDBENA ODLUKA KOMISIJE (EU, Euratom) 2018/1885
         оd 30. studenoga 2018.
         o izmjeni Odluke 96/566/Euratom, EZ o odobrenju Finskoj da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene
         
            
               (priopćeno pod brojem dokumenta C(2018) 7840)
            
         
         (Vjerodostojni su samo tekstovi na finskom i švedskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
         nakon savjetovanja sa Savjetodavnim odborom za vlastita sredstva,
         budući da:
         
                     (1)
                  
                  
                     Na temelju članka 379. stavka 2. Direktive Vijeća 2006/112/EZ (2) Finska može, u skladu s uvjetima koji su se primjenjivali u toj državi članici na datum njezina pristupanja, nastaviti izuzimati od PDV-a isporuke usluga autora, umjetnika i izvođača navedenih u točki 2. dijela B Priloga X. kao i transakcije navedene u točkama 9. i 10. dijela B Priloga X. toj direktivi ako se ista izuzeća primjenjuju u bilo kojoj od država članica koje su bile članice Zajednice na dan 31. prosinca 1994. U skladu s tim člankom te se transakcije moraju uzeti u obzir pri utvrđivanju osnovice vlastitih sredstava od poreza na dodanu vrijednost (PDV).
                  
               
                     (2)
                  
                  
                     Odlukom Komisije 96/566/Euratom, EZ (3) Finskoj je među ostalim odobrena primjena približnih procjena za izračun osnovice vlastitih sredstava od PDV-a među ostalim za transakcije iz točaka 2., 9. i 10. dijela B Priloga X. Direktivi 2006/112/EZ u pogledu određenih isporuka usluga autora, umjetnika i izvođača, određenih isporuka zemljišta te prijevoza putnika.
                  
               
                     (3)
                  
                  
                     U dopisu od 26. travnja 2018. Finska je zatražila od Komisije da joj odobri primjenu fiksnih postotaka međuosnovice za izračun osnovice vlastitih sredstava od PDV-a za transakcije iz točaka 2., 9. i 10. dijela B Priloga X. Direktivi 2006/112/EZ u pogledu isporuke usluga slobodnih profesija, isporuke novih objekata ili zemljišta na kojem se nalaze, isporuke građevinskog zemljišta i prijevoza putnika. Finska je dokazala da je postotak primijenjen na međuosnovicu bio stabilan u godinama od 2014. do 2016. (točke 2. i 10.) i od 2012. do 2016. (točka 9.). Odobravanjem primjene fiksnih postotaka dodatno bi se smanjilo administrativno opterećenje pri izračunu osnovice vlastitih sredstava od PDV-a za takve transakcije. Stoga bi Finskoj trebalo odobriti da pri izračunu osnovice vlastitih sredstava od PDV-a u pogledu isporuke usluga slobodnih profesija, isporuke novih objekata ili zemljišta na kojem se nalaze, isporuke građevinskog zemljišta i prijevoza putnika primjenjuje fiksne postotke.
                  
               
                     (4)
                  
                  
                     Radi transparentnosti i pravne sigurnosti primjereno je vremenski ograničiti primjenjivost odobrenja.
                  
               
                     (5)
                  
                  
                     Odluku 96/566/Euratom, EZ trebalo bi stoga na odgovarajući način izmijeniti,
                  
               DONIJELA JE OVU ODLUKU:
         
            Članak 1.
            U Odluci 96/566/Euratom, EZ umeću se sljedeći članci 2.a, 2.b i 2.c:
            
               
                  „Članak 2.a
                  Odstupajući od članka 2. stavka 1. ove Odluke, Finskoj se odobrava da pri izračunu osnovice vlastitih sredstava od PDV-a od 1. siječnja 2018. do 31. prosinca 2020. za transakcije iz točke 2. dijela B Priloga X. Direktivi Vijeća 2006/112/EZ (*1) primjenjuje 0,0002 % međuosnovice.
               
               
                  Članak 2.b
                  Odstupajući od članka 2. stavka 2. ove Odluke, Finskoj se odobrava da pri izračunu osnovice vlastitih sredstava od PDV-a od 1. siječnja 2018. do 31. prosinca 2020. za transakcije iz točke 9. dijela B Priloga X. Direktivi 2006/112/EZ primjenjuje 0,53 % međuosnovice.
               
               
                  Članak 2.c
                  Odstupajući od članka 2. stavka 3. ove Odluke, Finskoj se odobrava da pri izračunu osnovice vlastitih sredstava od PDV-a od 1. siječnja 2018. do 31. prosinca 2020. za transakcije iz točke 10. dijela B Priloga X. Direktivi 2006/112/EZ primjenjuje 0,11 % međuosnovice.
               
            
         
         
            Članak 2.
            Ova je Odluka upućena Republici Finskoj.
         
         
            Sastavljeno u Bruxellesu 30. studenoga 2018.
            
               
                  Za Komisiju
               
               Günther OETTINGER
               
                  Član Komisije
               
            
         
         
            (1)  SL L 155, 7.6.1989., str. 9.
         
         
            (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (3)  Odluka Komisije 96/566/Euratom, EZ od 11. rujna 1996. o odobrenju Finskoj da pri izračunu osnovice vlastitih sredstava od PDV-a ne uzima u obzir određene kategorije transakcija te da primjenjuje određene približne procjene (SL L 247, 28.9.1996., str. 43.).